   ڪراچي (ويب ڊيسڪ) قومي ڪرڪيٽ ٽيم جي اڳوڻي ڪپتان ۽ ڪوچ وقار يونس چيو آهي ته پاڪستان جي نوجوان رانديگرن کي پريشر سان ڊيل ڪرڻ سکڻو پوندو، ڪارڪردگي ۾ عدم تسلسل جو ٽيگ هڪ ڀيرو ٻيهر پاڪستاني ٽيم سان جُڙي ويو آهي. آءِ سي سي لاءِ لکيل پنهنجي ڪالم ۾ وقار يونس چيو ته پاڪتسان جي گذريل ٻن ميچن ۾ ڪارڪردگي هڪٻئي جي ابتڙ رهي، قومي ٽيم سدائين ائين ئي پرفارم ڪندي آهي، عدم تسلسل جو مسئلو سسٽم جي ڪري آهي، نوجوان رانديگر بنا سسٽم جي ٽيم ۾ ايندا آهن. هن چيو ته پاڪستاني ٽيم ۾ جنهن دٻاءُ برداشت ڪيو اهو عظيم رانديگرن جي فهرست ۾ اچي ويو، سريلنڪا خطرناڪ ٽيم ناهي پر پاڪستان ان کي سولو تصور ڪرڻ جي غلطي نه ڪري، لاسٿ ملنگا گذريل ميچ ۾ ٻڌائي ڇڏيو ته هو ان ۾ اڃا دم آهي، سريلنڪا لاءِ آسٽريليا ۽ ڀارت جهڙي مضبوط ٽيمن خلاف ميچ کان اڳ ڪاميابي ضروري آهي. ميگا ايونٽ ۾ ڪنهن کي ٽيم کي سولو مخالف سمجهڻ غلط هوندو، خراب شروعات کانپوءِ شاندار فتح سان رانديگرن جا حوصلا بلند ٿيا هوندا.